নাজমুল হাসান পাপন
নাজমুল হাসান পাপন (জন্ম: ৩১ মে, ১৯৬১) বাংলাদেশের কিশোরগঞ্জ জেলার একজন রাজনীতিবিদ ও ক্রীড়াবিদ। যিনি ২০০৯ সাল থেকে ২০২৪ সাল পর্যন্ত কিশোরগঞ্জ-৬ আসনের সংসদ সদস্য ছিলেন। পাশাপাশি কয়েক মাস যুব ও ক্রীড়া মন্ত্রণালয়ের মন্ত্রী ছিলেন। পাপন বাংলাদেশ ক্রিকেট বোর্ডের সভাপতি। পাপন বাংলাদেশের সাবেক রাষ্ট্রপতি জিল্লুর রহমান এবং আইভি রহমানের সন্তান। পাপন ঔষধ প্রস্তুতকারী সংস্থা বেক্সিমকো ফার্মাসিউটিক্যালস লিমিটেডের ব্যবস্থাপনা পরিচালক এবং আবাহনী লিমিটেডের ক্রিকেট কমিটির সভাপতি। ২০২৪ সালে বাংলাদেশে সংঘটিত স্বৈরাচার বিরোধী অসহযোগ আন্দোলনের প্রেক্ষিতে দ্বাদশ জাতীয় সংসদ ও হাসিনার মন্ত্রীসভা বিলুপ্ত হলে পাপন সংসদ সদস্য পদ ও মন্ত্রিত্ব হারান।